|  |  |
| --- | --- |
| **Naše číslo:** | **Spišská Belá** |
| 220/2016/2 NK, GCH | 14.07.2016 |

**VEREJNÁ VYHLÁŠKA**

 **Oznámenie o začatí územného konania a nariadenie ústneho pojednávania**

Navrhovateľ Východoslovenská distribučná a. s., Mlynská 31, 042 91 Košice, IČO 36599361 (ďalej len „navrhovateľ“) podal dňa 3.6.2016 návrh na vydanie územného rozhodnutia o umiestnení líniovej stavby **„Spišská Belá – TS Krátka, VN, úprava NN a DP“**, k. ú. Spišská Belá. Uvedeným dňom bolo začaté územné konanie.

Mesto Spišská Belá ako príslušný stavebný úrad podľa § 117 ods. 1 zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len stavebný zákon) a podľa § 5 zákona č. 608/2003 Z. z. o štátnej správe pre územné plánovanie, stavebný poriadok a bývanie a o zmene a doplnení stavebného zákona v znení neskorších predpisov v spojení s § 27 ods. 1 zákona č. 369/1990 Zb. o obecnom zriadení v znení neskorších predpisov a v súlade s ustanovením § 36 stavebného zákona oznamuje začatie územného konania o umiestnení líniovej stavby a súčasne nariaďuje na prerokovania tohto návrhu ústne pojednávanie spojené s miestnym zisťovaním, ktoré sa uskutoční

**9. augusta 2016 o 10.00 hod.**

so stretnutím na Mestskom úrade Spišská Belá, Petzvalova 18, 059 01 Spišská Belá, 3. poschodie, malá zasadačka.

Účastníci územného konania môžu do podkladov rozhodnutia nahliadnuť na tunajšom úrade a svoje námietky a pripomienky uplatniť najneskôr pri ústnom pojednávaní, inak sa na ne neprihliadne. V rovnakej lehote oznámia svoje stanoviská aj dotknuté orgány, inak sa v zmysle § 36 ods. 3 stavebného zákona má za to, že s návrhom z hľadiska nimi sledovaných záujmov súhlasia. Ak sa niektorý z účastníkov konania nechá zastupovať, predloží o tom jeho zástupca písomnú plnú moc

V odvolacom konaní sa neprihliada na námietky a pripomienky, ktoré neboli uplatnené v prvostupňovom konaní v určenej lehote, hoci uplatnené mohli byť.

**JUDr. Štefan Bieľak**

 primátor mesta

Toto oznámenie má povahu verejnej vyhlášky. Doručenie oznámenia sa vykoná tak, že sa písomnosť vyvesí po dobu 15 dní na úradnej tabuli správneho orgánu - mesta Spišská Belá. Posledný deň lehoty je dňom doručenia. Oznámenie sa súčasne zverejní na elektronickej úradnej tabuli mesta.

Vyvesené dňa: ........................ Zvesené dňa: ..............................

odtlačok pečiatky

a podpis oprávnenej osoby